CELEX: 32007R1501
Language: mt
Date: 2007-12-18
Title: Regolament tal-Kummissjoni (KE) Nru 1501/2007 tat- 18 ta’ Diċembru 2007 rigward l-awtorizzazzjoni ta’ użu ġdid ta’ endo-1,4-beta xylanase EC 3.2.1.8 (Safizym X) bħala addittiv fl-għalf (Test b’relevanza għaż-ŻEE)

19.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 333/57
            
         REGOLAMENT TAL-KUMMISSJONI (KE) Nru 1501/2007
   tat-18 ta’ Diċembru 2007
   rigward l-awtorizzazzjoni ta’ użu ġdid ta’ endo-1,4-beta xylanase EC 3.2.1.8 (Safizym X) bħala addittiv fl-għalf
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 dwar l-addittivi għall-użu fin-nutriment ta’ l-annimali (1), u b’mod partikolari l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jistipula l-awtorizzazzjoni ta’ addittivi għall-użu fin-nutriment ta’ l-annimali u għall-bażi u l-proċeduri biex tingħata tali awtorizzazzjoni.
            
         
               (2)
            
            
               Skond l-Artikolu 7 tar-Regolament (KE) Nru 1831/2003, tressqet applikazzjoni għall-awtorizzazzjoni tal-preparazzjoni stipulata fl-Anness għal dan ir-Regolament. Dik l-applikazzjoni kienet akkumpanjata bid-dettalji u d-dokumenti meħtieġa skond l-Artikolu 7(3) tar-Regolament (KE) Nru 1831/2003.
            
         
               (3)
            
            
               L-applikazzjoni tikkonċerna użu ġdid tal-preparazzjoni ta’ endo-1,4-beta-xylanase EC 3.2.1.8 prodotta mit-Trichoderma longibrachiatum (CNCM MA 6-10) (Safizym X), bħala addittiv fl-għalf għall-papri, li għandha tiġi kklassifikata fil-kategorija ta’ addittivi “addittivi Żootekniċi”.
            
         
               (4)
            
            
               L-użu tal-preparazzjoni ta’ endo-1,4-beta-xylanase EC 3.2.1.8 prodotta mit-Trichoderma longibrachiatum (CNCM MA 6-10) kien awtorizzat mingħajr limitu ta’ żmien għal tiġieġ għat-tismin mir-Regolament tal-Kummissjoni (KE) Nru 1453/2004 (2), mingħajr limitu ta’ żmien għal dundjani għat-tismin mir-Regolament tal-Kummissjoni (KE) Nru 943/2005 (3), mingħajr limitu ta’ żmien għal tiġieġ li jbidu mir-Regolament tal-Kummissjoni (KE) Nru 1810/2005 (4) u għal għaxar snin għal ħnienes (miftuma) mir-Regolament tal-Kummissjoni (KE) Nru 497/2007 (5).
            
         
               (5)
            
            
               Tressqet data ġdida b'appoġġ għal applikazzjoni għal awtorizzazzjoni għall-papri. L-Awtorità Ewropea dwar is-Sigurtà fl-Ikel (“l-Awtorità”) ikkonkludiet fl-opinjoni tagħha ta’ l-10 ta’ Lulju 2007 li l-preparazzjoni ta’ endo-1,4-beta-xylanase EC 3.2.1.8 prodotta mit-Trichoderma longibrachiatum (CNCM MA 6-10) (Safizym X) ma tħallix effett negattiv fuq is-saħħa ta’ l-annimali, is-saħħa tal-bniedem jew fuq l-ambjent (6). Ikkonkludiet ukoll li dik il-preparazzjoni ma tippreżenta l-ebda riskju ieħor li, skond l-Artikolu 5(2) tar-Regolament (KE) Nru 1831/2003, jeskludi l-awtorizzazzjoni għal din il-kategorija addizzjonali ta’ l-annimali. Skond din l-opinjoni, l-użu ta’ din il-preparazzjoni huwa effikaċi sabiex titjieb id-diġestibbiltà ta’ l-għalf. L-Awtorità ma tqisx li hemm il-ħtieġa għal rekwiżiti speċifiċi għas-sorveljanza wara t-tqegħid fis-suq. Hija vverifikat ukoll ir-rapport dwar il-metodu ta’ analiżi ta’ l-addittivi ta’ l-għalf fl-għalf imressaq mil-Laboratorju ta’ Referenza Komunitarju stabbilit mir-Regolament (KE) Nru 1831/2003.
            
         
               (6)
            
            
               Il-valutazzjoni ta’ din il-preparazzjoni turi li l-kundizzjonijiet għall-awtorizzazzjoni, stipulati fl-Artikolu 5 tar-Regolament (KE) Nru 1831/2003, huma sodisfatti. Għalhekk, l-użu ta’ din il-preparazzjoni għandu jiġi awtorizzat, kif speċifikat fl-Anness ta’ dan ir-Regolament.
            
         
               (7)
            
            
               Il-miżuri previsti f’dan ir-Regolament huma f’konformità ma’ l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
            
         ADOTTAT DAN IR-REGOLAMENT:
   Artikolu 1
   Il-preparazzjoni speċifikata fl-Anness, li tifforma parti mill-kategorija ta’ addittivi “addittivi żootekniċi” u mill-grupp funzjonali “sustanzi li jsaħħu d-diġestibbiltà”, hija awtorizzata bħala addittiv fin-nutrizzjoni ta’ l-annimali suġġetta għall-kundizzjonijiet stipulati f’dan l-Anness.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 18 ta’ Diċembru 2007.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 268, 18.10.2003, p. 29. Ir-Regolament kif emendat bir-Regolament tal-Kummissjoni (KE) Nru 378/2005 (ĠU L 59, 5.3.2005, p. 8).
   
      (2)  ĠU L 269, 17.8.2004, p. 3.
   
      (3)  ĠU L 159, 22.6.2005, p. 6.
   
      (4)  ĠU L 291, 5.11.2005, p. 5. Ir-Regolament kif emendat bir-Regolament (KE) Nru 184/2007 (ĠU L 63, 1.3.2007, p. 1).
   
      (5)  ĠU L 117, 5.5.2007, p. 11.
   
      (6)  Opinjoni tal-Bord Xjentifiku dwar Addittivi u Prodotti jew Sustanzi użati fl-Għalf ta’ l-Annimali dwar is-sigurtà u l-effikaċja tal-preparazzjoni ta’ enżimi Safizym X (endo-1,4-beta-xylanase) bħala addittiv fl-għalf għall-papri skond ir-Regolament (KE) Nru 1831/2003. Adottata fl-10 ta’ Lulju 2007 Il-Ġurnal EFSA (2007) 520, 1-8.
   
      ANNESS
      
                  Numru ta’ identifikazzjoni ta’ l-addittiv
               
               
                  Isem id-detentur ta' l-awtorizzazzjoni
               
               
                  Addittiv
                  (Isem kummerċjali)
               
               
                  Kompożizzjoni, formula kimika, deskrizzjoni, metodu analitiku
               
               
                  Speċi jew kategorija ta' l-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem il-perjodu ta’ awtorizzazzjoni
               
            
                  Unità ta' attività/kg ta' għalf sħiħ b'kontenut ta' umdità ta' 12 %
               
            
                  Kategorija ta' addittivi żootekniċi. Grupp funzjonali: sustanzi li jsaħħu d-diġestibbiltà
               
            
                  4a1613
               
               
                  Société Industrielle Lesaffre
               
               
                  Endo-1,4-beta-xylanase
                  EC 3.2.1.8
                  (Safizym X)
               
               
                  
                               
                           
                           
                              Kompożizzjoni ta’ l-addittiv:
                              Preparazzjoni ta' endo-1,4-beta-xylanase prodotta mit-Trichoderma longibrachiatum (CNCM MA 6-10 W) li għandha attività minima ta':
                              
                                           
                                       
                                       
                                          Fil-forma ta' trab: 70 000  IFP (1)/g
                                       
                                    
                                           
                                       
                                       
                                          Forma likwida: 7 000  IFP/ml
                                       
                                    
                        
                               
                           
                           
                              Karatterizzazzjoni tas-sustanza attiva:
                              endo-1,4-beta-xylanase prodotta mit-Trichoderma longibrachiatum (CNCM MA 6-10W)
                           
                        
                               
                           
                           
                              Metodu analitiku (2):
                              Analiżi tar-reducing sugar għal endo-1,4-beta-xylanase permezz ta' reazzjoni kolorimetrika tar-reaġent ta' dinitrosalicylic acid fuq il-produzzjoni ta' reducing sugar.
                           
                        
               
                  Papri
               
               
                  —
               
               
                  700  IFP
               
               
                  —
               
               
                  
                              1.
                           
                           
                              Fl-istruzzjonijiet għall-użu ta’ l-addittiv u l-pretaħlita, indika t-temperatura li fiha għandu jinħażen, kemm jista' jdum fil-ħażna, u l-istabbiltà għall-pelleting.
                           
                        
                              2.
                           
                           
                              Doża rakkomandata għal kull kilogramm ta' għalf sħiħ: 2 800  IFP
                           
                        
                              3.
                           
                           
                              Għall-użu f'għalf kompost li fih ħafna polysaccharides li mhumiex lamtu (fil-biċċa l-kbira arabinoxylans), eż. li fihom aktar minn 50% qamħ.
                           
                        
               
                  8.1.2018
               
            
         (1)  1 IFP huwa l-ammont ta' enżimi li jillibera 1 mikromole ta' reducing sugars (ekwivalent ta' ksilożju) minn xylan tal-ħafur fil-minuta f' pH ta' 4.8 u 50.°C.
      
         (2)  Id-dettalji tal-metodi analitiċi huma disponibbli fl-indirizz elettroniku tal-Laboratorju ta' Referenza tal-Komunità: www.irmm.jrc.be/crl-feed-additives